ලබන වසරේ ස්කොට්ලන්තයේ ගලාස්ගෝව්හී පැවැත්වෙන ලෝක යොවුන් නෙට්බෝල් තරගාවලියට සහභාගී වීමේ අවස්ථාව ශ්‍රී ලංකාවට අහිමිවී ඇත.මේ තරගාවලියට සහභාගී වීම සඳහා නෙට්බෝල් පරිපාලනය නියමිත දිනට කලින් අයැදුම්පත හා ඇතුළත්වීමේ ගාස්තු යොමු නොකිරීම හේතුවෙන් අවුරුදු 21න් පහළ යොවුන් ක්‍රීඩිකාවන්ට මේ අවස්ථාව අහිමි වී තිබේ.එහෙත් මේ බව පසුව දැනගත් ක්‍රීඩා අධ්‍යක්ෂ ජෙනරාල් රංජනී ජයකොඩි මහත්මිය ශ්‍රී ලංකා යොවුන් නෙට්බෝල් ක්‍රීඩිකාවන්ට ලෝක නෙට්බෝල් ශූරතාවලියට යෑම සඳහා දැඩි උත්සහයක් ගනිමින් සිටින බව වාර්තා වේ.